Gyerek Film Fesztivál
Budapesti Nemzetköz Film Fesztivál
Film, Dizájn és Képregény vásár
Diafilmes foglalkozás
Animációs zsűri
Az ECFA (Európai Gyerekfilm Szövetség) főtitkára
Felix Vanginderhuysen 1954-ben született. Mesterszakos diplomáját társadalomtudományból szerezte a Leuveni Egyetemen. 1978-ban kezdett el dolgozni a Jekino nevű, minőségi gyerekfilmek promóciójával foglalkozó non-profit szervezetnél. A későbbi évtizedek során a Jenkio mind a forgalmazás, mind pedig a filmoktatás terén az egyik vezető szervezetté nőtte ki magát. 1989-ben Antwerpenben megalapította az Európai Ifjúsági Filmfesztivált, 2000-ben pedig társalapítója volt a Lessons in the Dark elnevezésű filmes iskolai projektnek. 2017-ben mindhárom szervezet (a Jekino, a filmfesztivál és a Lessons in the Dark) egybeolvadt a Flamand Gyerekfilm Intézet (JEF) formájában. 1988-ban megalapította az Európai Gyerekfilm Szövetséget (ECFA), és a kezdetektől betölti a szervezet főtitkári posztját. 2007-ben megkapta a Flamand Kulturális Minisztérium kitüntetését, a Flamand Kulturális Díjat.
Animációs filmrendező, a Primanima Fesztivál kreatív igazgatója
Patrovits Tamás animációs filmrendező, grafikusművész, művésztanár. 1994-ben végezte el a Magyar Iparművészeti Főiskola animáció és videó szakát. Készít szerzői rövidfilmeket, televíziós sorozatokat és reklámokat, a rajzi és 2D-s számítógépes animációval egyaránt foglalkozik. 1995 óta oktatja az animációs filmkészítést és a kreatív tervezői gondolkodást. 2005 óta tagja az ASIFA (Association International du Film d’Animation) vezetőségének. Az Illyés Művészeti Akadémia animációs szakvezetője. 2005 óta szervezi az Animáció Világnapját, 2012-ben társalapítója volt a Primanima fesztiválnak, amelynek kreatív igazgatója. 2016 megkapta a Sárga Csikó Díjat. 2016-ban egyik alapítója volt a BABtérnek, amelynek művészeti és szakmai vezetője.
Animációs filmrendező, a MOME animáció tanszékének oktatója
Gacs Réka 2001-ben szerezte diplomáját a Magyar Iparművészeti Egyetemen, a Vizuális Kommunikáció Tanszék animáció szakirányán. Tanulmányai során a Magyar Képzőművészeti Egyetem Sokszorosító Grafika szakán volt vendéghallgató, ezek után 2007-ben posztgraduális tanulmányait a londoni Royal College of Art animáció szakán végezte. Több, mint 10 éve oktatója a Moholy-Nagy Művészeti Egyetem animáció tanszékének, jelenleg az MA képzés művészeti vezetője. Oktatói munkája mellett az art1st Design Studio vezető média tervezője.
Rövidfilm zsűri
Kerekes Vica szlovákiai magyar színésznő. A Pozsonyi Színművészeti Akadémián tanult. 2004-től kezdve számos szlovák, cseh és magyar filmben, valamint tévésorozatban szerepelt. 2019-ben két magyar mozifilmben, az Apró mesék-ben és Hab-ban is főszereplőként látható a vásznon.
A Cinekid Festival Amsterdam tévés-és animációs vezetője
Erik Tijman 2012-ben kezdett dolgozni a Cinekid film koordinátoraként. 2017 óta a fesztivál filmes és televíziós vezetője. A filmes és televíziós program mellett a Cinekid filmes projektjeinek kiválasztásáért is felel, valami a Wrap! Distribution projekt beszerzési koordinátoraként is tevékenykedik. A projekt keretében hét európai partner működik közre abban, hogy minőségi gyerekfilmek mozikon kívüli jogait kezeljék oktatási vetítések céljából. A Cinekid-et megelőzően a Rotterdami Nemzetközi Filmfesztivál, az Edinburghi Nemzetközi Filmfesztivál és az Eye Film Museum munkatársa volt.
Dokumentumfilm zsűri
Dokumentumfilm-rendező
Zurbó Dorottya filmrendező 2014-ban végzett a Színház- és Filmművészeti Egyetem DocNomads Nemzetközi Dokumentumfilm-rendező Mesterképzés ösztöndíj programjában, ami három európai filmakadémián zajlott: SZFE (Budapest, Magyarország), Lusófona (Lisszabon, Portugália) és LUCA (Brüsszel, Belgium). Előtte kijárta a Pécsi Tudományegyetem bölcsészkarát, az ELTE filmszakot, fél évet pedig a hollandiai Utrechtben tanult. Jelenleg az SZFE oktatója. A Monostor gyermekei című, buthánban játszódó dokumentumfilmjét Arun Bhattarai-al közösen rendezte. Második filmje, a Könnyű leckék a Filmalap Inkubátor programjában készült.
Haragonics Sára, a Gyerekfilm Akadémia oktatója, rendező. A Színház- és Filmművészeti Egyetem Dokumentumfilm rendező szak MA diplomása. BA Media Production diplomáját az Egyesült Királyságban szerezte. Szembenézés című diplomafilmje megnyerte a 2015-ös Verzió Fesztivál Diákversenyénét. Jelenleg első egész estés dokumentumfilmjét készíti, mellette filmes workshopokat tart, és vágóként, rendezőként dolgozik.
Cecília Bandeira brazil dokumentumfilmes. Jelenleg Európában él és dolgozik, és a Magyar Képzőművészeti Egyetem doktori programjában vesz részt. MA diplomáját a portugál Universidade Lusófona, a belga LUCA – School of Arts és a magyar Budapest Film Academy közös, Doc Nomads nevű képzésén szerte meg. Cecília azért készíti dokumentumfilmjeit, hogy a valóságot mások szemszögéből is megtapasztalhassa.
Aranymókus – NMHH díj – legjobb magyar gyerekfilm 500 000 HUF pénzdíj a Nemzeti Nemzeti Média- és Hírközlési Hatóság felajánlásával
Aranymókus – Legjobb animációs gyerekfilm
Aranymókus – Legjobb élőszereplős gyerekfilm
Aranymókus – Legjobb dokumentumfilmes gyerekfilm
Aranymókus – Legjobb gyerekek által készített film
ECFA zsűri díj – Európai Gyerekfilm Szövetség díja a legjobb gyerekeknek szóló rövidfilmnek
Copyright © 2019	Gyerek Film Fesztivál Theme: Flash by ThemeGrill.	Proudly powered by WordPress